CELEX: 52012DP0100
Language: bg
Date: 2012-03-29 00:00:00
Title: Искане за защита на парламентарния имунитет на г-н Luigi de Magistris Решение на Европейския парламент от 29 март 2012 г. относно искане за защита на привилегиите и имунитета на Luigi de Magistris (2011/2064(IMM))

6.9.2013   
            
            
               BG
            
            
               Официален вестник на Европейския съюз
            
            
               CE 257/85
            
         Четвъртък, 29 март 2012 г.Искане за защита на парламентарния имунитет на г-н Luigi de Magistris
   P7_TA(2012)0100
   Решение на Европейския парламент от 29 март 2012 г. относно искане за защита на привилегиите и имунитета на Luigi de Magistris (2011/2064(IMM))
   2013/C 257 E/11
   
      Европейският парламент,
   
               —
            
            
               като взе предвид исканията на Luigi de Magistris от 15 март и 1 април 2011 г., обявени на пленарно заседание на 24 март и 6 април 2011 г. за защита на неговия имунитет в рамките на производство, висящо пред съда в Катанцаро, Италия,
            
         
               —
            
            
               като изслуша Luigi de Magistris, съгласно член 7, параграф 3 от своя правилник,
            
         
               —
            
            
               като взе предвид писмените изявления на Luigi de Magistris, съгласно член 7, параграф 3 от своя правилник,
            
         
               —
            
            
               като взе предвид членове 8 и 9 от Протокол №7 за привилегиите и имунитетите на Европейския съюз, член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),
            
         
               —
            
            
               като взе предвид член 68 от Конституцията на Република Италия,
            
         
               —
            
            
               като взе предвид член 6, параграф 3 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0070/2012),
            
         
               A.
            
            
               като има предвид, че Luigi de Magistris, член на Европейския парламент, отправи искане за защита на своя парламентарен имунитет във връзка с производство, висящо пред италиански съд;
            
         
               Б.
            
            
               като има предвид, че искането на г-н De Magistris се отнася до иск, предявен срещу него пред съда в Катанцаро от г-н Maurizio Mottola di Amato във връзка с две статии, които Luigi de Magistris е публикувал на своя уебсайт в началото на 2011 г.;
            
         
               В.
            
            
               като има предвид, че според исковата молба, изявленията, направени в посочените статии съставляват клевета, представляваща основание за предявяване на иск за обезщетение за вреди;
            
         
               Г.
            
            
               като има предвид, че статиите са публикувани на уебсайта по времето, когато Luigi de Magistris е бил член на Европейския парламент, след избирането му в изборите за Европейски парламент през 2009 г.;
            
         
               Д.
            
            
               като има предвид, че съгласно член 8 от Протокола за привилегиите и имунитетите на Европейския съюз членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им, и като има предвид, че съгласно член 9 от Протокола членовете на ЕП на територията на тяхната собствена държава се ползват с имунитетите, предоставяни на членовете на националните парламенти;
            
         
               Е.
            
            
               като има предвид, че Luigi de Magistris се позовава едновременно на член 8 и 9 от Протокола, но че единствено член 9 във връзка с член 68 от италианската Конституция е относим към случая, и по тази причина очевидно позоваването следва да бъде единствено на член 8;
            
         
               Ж.
            
            
               като има предвид, че в съответствие с установената практика на Парламента фактът, че съдебното производство е с гражданскоправен или административноправен характер или съдържа определени елементи, които попадат в обхвата на гражданското или административното право, сам по себе си не пречи на прилагането на имунитета, осигурен от горепосочения член;
            
         
               З.
            
            
               като има предвид, че фактите по случая във вида, в който са изложени в исковата молба и писмените изявления на Luigi de Magistris пред комисията по правни въпроси, сочат, че направените изявления действително имат пряка и явна връзка с изпълнението от Luigi de Magistris на неговите задължения като член на Европейския парламент;
            
         
               И.
            
            
               като има предвид, че следователно при публикуването на въпросните статии Luigi de Magistris е действал в изпълнение на задълженията си като член на Европейския парламент;
            
         
               1.
            
            
               Решава да защити привилегиите и имунитета на Luigi de Magistris;
            
         
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентния орган на Република Италия и на Luigi de Magistris.
            
         
      (1)  Решение от 1964 г. по дело Wagner/Fohrmann и Krier, (101/63, Сборник, стр. 195), Решение от 1986 г. по дело Wybot/Faure и други, (149/85, Сборник, стр. 2391), Решение от 2008 г. по дело Mote/Парламент, (T-345/05, Сборник, стр. II-2849), Решение от 2008 г. по съединени дела Marra/De Gregorio и Clemente, (C-200/07 и C-201/07, Сборник, стр. I-7929), Решение от 2010 г. по дело Gollnisch/Парламент, (T-42/06, Сборник II-1135) и Решение по дело Patriciello, C-163/10 (все още непубликувано в Сборника).